Diari Oficial de la Generalitat Valenciana


Sumari del DOGV 7027, del 20-05-2013 (2013/5130)

DECRET 62/2013, de 17 de maig, del Consell, pel qual s'inclou en el Catàleg de Forests de Domini Públic i d'Utilitat Pública de la Província de València la forest número 190 denominada Masia de Cortitxelles, situada als termes municipals de Turís, Torrent i Godelleta i propietat de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7027

Data del DOGV
:   20-05-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/5130


Data del document
:   17-05-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

Correcció d'errades

DECRET 62/2013, de 17 de maig, del Consell, pel qual s'inclou en el Catàleg de Forests de Domini Públic i d'Utilitat Pública de la Província de València la forest número 190 denominada Masia de Cortitxelles, situada als termes municipals de Turís, Torrent i Godelleta i propietat de la Generalitat. [2013/5130]  
  
  
  
  
  
  
  
\* \* \* \* \*  
  
De conformitat amb el que establixen els articles 16 i 18 de la Llei 43/2003, de 21 de novembre, de Forests, i en els articles 11, 13 i 26 del Reglament de la Llei 3/1993, de 9 de desembre, de la Generalitat, Forestal de la Comunitat Valenciana, aprovat pel Decret 98/1995, de 16 de maig, del Consell, relatius a la inclusió de terrenys forestals en el Catàleg de Forests de Domini Públic i d'Utilitat Pública i els seus efectes jurídics, la Conselleria d'Infraestructures, Territori i Medi Ambient ha instruït l'expedient corresponent de declaració d'utilitat pública i inclusió en el Catàleg de Forests de Domini Públic i d'Utilitat Pública de la Província de València la forest número 190 denominada Masia de Cortitxelles, situada als termes municipals de Turís, Torrent i Godelleta i propietat de la Generalitat. En este ha quedat acreditada la seua rellevància hidrològica, la diversitat biològica i la riquesa en espècies vegetals d'importància per a la seua conservació, així com el seu valor paisatgístic, social i recreatiu, per la qual cosa és procedent dictar el decret corresponent.  
  
En virtut d'això, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 17 de maig de 2013,  
  
  
DECRETE  
  
Article 1. Declaració d'utilitat pública  
Es declara d'utilitat pública la forest número 190 denominada Masia de Cortitxelles, situada als termes municipals de Turís, Torrent i Godelleta i propietat de la Generalitat, amb una superfície pública de 166,5544 hectàrees, constituïda per les parcel·les cadastrals següents:  
  
Article 2. Catalogació  
S'inclou en el Catàleg de Forests de Domini Públic i d'Utilitat Pública de la Província de València la forest número 190 denominada Masia de Cortitxelles, amb la inscripció següent:  
1. Forest: Masia de Cortitxelles.  
2. Núm. del CUP que li correspondria: 190.  
3. Superfície total: 175,7236 hectàrees.   
4. Superfície pública: 166,5544 hectàrees.  
5. Enclavaments: 5.  
6. Superfície enclavats: 9,1692 hectàrees.   
7. Pertinença: Generalitat.  
8. Límits:  
a) Límit nord: terme municipal de Godelleta, terme municipal de Torrent i finques particulars.  
b) Límit est: terme municipal de Torrent, Urbanització El Tesoro i finques particulars.  
c) Límit sud: zona urbana de Montur i finques particulars.  
d) Límit oest: finques particulars.  
9. Delimitació: no.  
10. Amollonament: no.  
11. Termes municipals: Turís, Torrent i Godelleta.   
12. Província: València.  
13. Partit judicial: Chiva.  
14. Partit registral: Chiva núm. 2.  
15. Espècie o espècies principals: Pinus halepensis, Quercus coccifera, Ceratonia siliqua, Cupressus sempervirens i Ulmus minor.  
16. Servituds: camins de pas (cedits a l'ajuntament en Acta d'Entrega de 20 de juliol de 1978) i domini públic hidràulic.  
17. Càrregues: no hi consten.  
18. Inscripció registral: Registre de la Propietat de Chiva. Adquirides per agrupació, segregació i compravenda. Tom 942, llibre 132 de Turís, foli 99, finca 19.233, inscripció 1a i tom 937, llibre 89 de Godelleta, foli 146, finca 16986, inscripció 1a.  
  
  
DISPOSICIÓ FINAL  
  
Única. Efectes  
Este decret produirà efectes des de l'endemà de la publicació en el Diari Oficial de la Comunitat Valenciana.  
Contra este decret, les persones interessades podran interposar recurs contenciós administratiu, en el termini de dos mesos comptadors a partir de l'endemà de la publicació d'este decret en el Diari Oficial de la Comunitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb allò que establix l'article 10 i concordants de la Llei Reguladora de la Jurisdicció Contenciosa Administrativa.  
Tot això sense perjuí de la interposició del recurs potestatiu de reposició davant del Consell, en el termini d'un mes des de l'endemà de la publicació del present decret en el Diari Oficial de la Comunitat Valenciana, d'acord amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
  
  
Valencia, 17 de maig de 2013  
  
El president de la Generalitat,  
ALBERTO FABRA PART  
  
La consellera d'Infraestructures, Territori i Medi Ambient,  
ISABEL BONIG TRIGUEROS